Pink Martini zo ul laz-seniñ stadunanat, daouzek soner ennañ en holl, eus Portland (Oregon), e gwalarn SUA, savet en 1994 gant ar pianoour Thomas M. Lauderdale. Kanet ha sonet e vez gante tonioù jazz pe sonerezh latinalounge, pe klasel. Div ganerez zo el laz: China Forbes ha Storm Large, ha kanañ a reont e meur a yezh ouzhpenn saozneg : alamaneg, galleg, italianeg, japaneg, portugaleg, spagnoleg, hag ivez arabeg, gresianeg, kroateg, naplezeg, sinaeg mandarin, roumaneg, armenianeg, turkeg. Alies e sonont gant lazoù-seniñ sumfonek bras, evel hini Portland. 